CELEX: 32012D0622(01)
Language: mt
Date: 2012-06-21 00:00:00
Title: Deċiżjoni tal-Kummissjoni tal- 21 ta’ Ġunju 2012 li taħtar il-membri tal-Kumitat għall-Prodotti Mediċinali Orfni  Test b’relevanza għaż-ŻEE

22.6.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 182/8
            
         DEĊIŻJONI TAL-KUMMISSJONI
   tal-21 ta’ Ġunju 2012
   li taħtar il-membri tal-Kumitat għall-Prodotti Mediċinali Orfni
   (Test b’relevanza għaż-ŻEE)
   2012/C 182/05
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 141/2000 tal-Parlament Ewropew u tal-Kunsill tas-16 ta’ Diċembru 1999 dwar il-prodotti mediċinali orfni (1), u b’mod partikolari l-Artikolu 4(3) tiegħu,
   Wara li kkunsidrat ir-rakkomandazzjoni tal-Aġenzija Ewropea għall-Mediċini tal-1 ta’ Frar 2012,
   Billi:
   
               (1)
            
            
               Il-mandat ta’ erba’ membri tal-Kumitat għall-Prodotti Mediċinal Orfni, minn hawn ’il quddiem “il-Kumitat”, stabbilit skont l-Artikolu 4 tar-Regolament (KE) Nru 141/2000, jiskadi fit-30 ta’ Ġunju 2012. Membru tal-Kumitat li se jiskadilu l-mandat inħatar mill-Kummissjoni abbażi ta’ rakkomandazzjoni mill-Aġenzija Ewropea għall-Mediċini. Tliet membri oħra li se jiskadilhom il-mandat inħatru mill-Kummissjoni biex jirrappreżentaw l-organizzazzjonijiet tal-pazjenti. Għaldaqstant, jeħtieġ li jinħatru erba’ membri fil-Kumitat.
            
         
               (2)
            
            
               L-Aġenzija Ewropea għall-Mediċini rrakkomandat persuna għall-ħatra.
            
         
               (3)
            
            
               Il-membri tal-Kumitat għandhom jinħatru għal perjodu ta’ tliet snin li jibdew fl-1 ta’ Lulju 2012,
            
         IDDEĊIDIET KIF ĠEJ:
   Artikolu 1
   Il-persuni segwenti qegħdin b’hekk jerġgħu jinħatru membri tal-Kumitat biex jirrappreżentaw lill-organizzazzjonijiet tal-pazjenti għal terminu ta’ tliet snin, mill-1 ta’ Lulju 2012:
   
                
            
            
               Is-Sinjura Lesley Claire GREENE,
            
         
                
            
            
               Is-Sinjura Birthe BYSKOV HOLM,
            
         
                
            
            
               Dr Marie Pauline EVERS.
            
         Artikolu 2
   Fuq ir-rakkomandazzjoni tal-Aġenzija Ewropea għall-Mediċini, il-persuna segwenti qiegħda b’hekk tinħatar membru tal-Kumitat għal terminu ta’ tliet snin, mill-1 ta’ Lulju 2012:
   Dr Catherine MORAITI.
   
      Magħmul fi Brussell, il-21 ta’ Ġunju 2012.
      
         
            Għall-Kummissjoni
         
         John DALLI
         
            Membru tal-Kummissjoni
         
      
   
   
      (1)  ĠU L 18, 22.1.2000, p. 1.